Днямі наша рэдакцыйная бібліятэка папоўнілася яшчэ адным унікальным выданнем — “Беларускае кіно. Персаналіі”. Інфармацыйны даведнік, што напрыканцы мінулага года ўбачыў свет у выдавецтве “Каўчэг”, падрыхтаваны пры падтрымцы і ўдзеле Нацыянальнай кінастудыі “Беларусьфільм”, Беларускага саюза кінематаграфістаў і Інстытута мастацтвазнаўства, этнаграфіі і фальклору імя К.Крапівы Нацыянальнай акадэміі навук Беларусі. Кніга з’яўляецца лагічным працягам зборніка артыкулаў “Беларускае кіно ў асобах”, выдадзенага чатыры гады таму.